La Universitat Popular de Sagunt celebra la tradicional Fira de l'Art de manera virtual
21 de maig 2020

![Imagen 1](/media/4a1oz5xj/61maq_fira-de-lart-maig-de-2020.jpg)![Imagen 2](/media/5fkbos55/c_maria-josep-soriano-compromis-n.jpg)

La tradicional Fira de l'Art de la Universitat Popular, prevista per al 22 i 23 de maig, tindrà enguany una nova edició, però de manera virtual. Així ho ha anunciat la regidora delegada de la Universitat Popular, Maria Josep Soriano, qui ha manifestat que esta és la millor manera de celebrar la fira a causa de la situació actual.

  

Davall el títol #TotAniràBé, la Universitat Popular presentarà a través de [la web del servici](/es-es/ayuntamiento/servicios/CulturaEducacion/universidadpopular/Paginas/feria_arte.aspx) i de les xarxes socials un programa amb una sèrie de vídeos i fotos dels cursos i tallers del curs 2019-2020 i de les associacions participants que formaran la XXIII edició d'esta fira.

  

La regidora ha explicat que esta fira virtual ha sorgit de la idea del professorat i de la gent implicada en la UP i que constarà d'un reportatge audiovisual titulat _Un passeig per la Fira de l’Art_ on es veurà tot el programa d'activitats que inclou els estands que haurien de participar en la fira, la nit de ball, el sopar de germanor, així com el comiat del Cercle de Silenci o la lectura del manifest de Morvedre Acull, entre d’altres, i un altre que farà un _Viatge pel curs 2019-2020_ en el qual es recordarà cadascun dels cursos i tallers de l'any amb anècdotes, activitats, obres, imatges significatives, etc.

  

A més s'inclourà un apartat expositiu amb vídeos i fotografies específiques dels tallers on es podrà veure tot el treball desenvolupat durant el curs d'una manera més detallada. Finalment, la delegada ha desitjat que tot el món visite la web i les xarxes on es pujarà tot este contingut.

  

​  

![](/media/pqnhkrit/61c_fira-de-lart-maig-de-2020.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-universitat-popular-de-sagunt-celebra-la-tradicional-fira-de-l-art-de-manera-virtual/ "Facebook")
*   [](http://twitter.com/share?url=https://aytosagunto.es/va/actualitat/la-universitat-popular-de-sagunt-celebra-la-tradicional-fira-de-l-art-de-manera-virtual/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-popular-de-sagunt-celebra-la-tradicional-fira-de-l-art-de-manera-virtual/ "Linked In")
*   [](mailto:?body=https://aytosagunto.es/va/actualitat/la-universitat-popular-de-sagunt-celebra-la-tradicional-fira-de-l-art-de-manera-virtual/)